
24-TA-440: Noteikumu projekts (Jauns)
Eiropas Savienības kohēzijas politikas programmas 2021.–2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.11. pasākuma "Studiju procesa digitalizācija" pirmās un otrās projektu iesniegumu atlases kārtas īstenošanas noteikumi

Latvijas Studentu apvienība

	1.
	Noteikumu projekts
60. Pasākuma īstenošanas uzraudzībai Izglītības un zinātnes ministrija izveido pasākuma pirmās un otrās kārtas projektu uzraudzības padomi (turpmāk – padome), kuras sastāvā iekļauj vismaz Viedās administrācijas un reģionālās attīstības ministrijas, Izglītības un zinātnes ministrijas, Kiberincidentu novēršanas institūcijas CERT.LV un Datu valsts inspekcijas pārstāvjus. Padomes sastāvā novērotāju statusā tiek iekļauti arī atbildīgās iestādes pārstāvji. Papildus padomes sastāvā novērotāju statusā var tikt iekļauti pārstāvji arī no citām institūcijām, tai skaitā no pirmās kārtas projekta sadarbības partneriem. Padomes darbību nosaka Izglītības un zinātnes ministrijas izstrādāts un apstiprināts nolikums. Pirmo padomes sēdi sasauc ne vēlāk kā trīs mēnešus pēc līguma par pirmās kārtas projekta īstenošanu noslēgšanas.
	Priekšlikums
Ņemot vērā izstrādājamo rīku ietekmi un saistību ar studējošajiem aicinām uzraudzības padomē novērotāja statusā iekļaut arī Latvijas Studentu apvienības pārstāvi. 
Piedāvātā redakcija
60. Pasākuma īstenošanas uzraudzībai Izglītības un zinātnes ministrija izveido pasākuma pirmās un otrās kārtas projektu uzraudzības padomi (turpmāk – padome), kuras sastāvā iekļauj vismaz Viedās administrācijas un reģionālās attīstības ministrijas, Izglītības un zinātnes ministrijas, Kiberincidentu novēršanas institūcijas CERT.LV un Datu valsts inspekcijas pārstāvjus. Padomes sastāvā novērotāju statusā tiek iekļauti arī atbildīgās iestādes un Latvijas Studentu apvienības pārstāvji. Papildus padomes sastāvā novērotāju statusā var tikt iekļauti pārstāvji arī no citām institūcijām, tai skaitā no pirmās kārtas projekta sadarbības partneriem. Padomes darbību nosaka Izglītības un zinātnes ministrijas izstrādāts un apstiprināts nolikums. Pirmo padomes sēdi sasauc ne vēlāk kā trīs mēnešus pēc līguma par pirmās kārtas projekta īstenošanu noslēgšanas.

